b'\n_START_ARTICLE_\nYui\n_START_SECTION_\nBiografia\n_START_PARAGRAPH_\nAmmattilaisuransa Yui aloitti maaliskuussa 2004, kun h\xc3\xa4n lauloi kolme laulua Sony Music Japanin j\xc3\xa4rjest\xc3\xa4m\xc3\xa4ss\xc3\xa4 koetilaisuudessa. Saatuaan t\xc3\xa4ydet pisteet h\xc3\xa4n sai helposti levytyssopimuksen. 23. helmikuuta 2005 Yui julkaisi debyyttisinglens\xc3\xa4 \xe2\x80\x9dFeel My Soul\xe2\x80\x9d. _NEWLINE_Kuukausia my\xc3\xb6hemmin Yui esiintyi 17. kes\xc3\xa4kuuta 2006 julkaistussa elokuvassa Taiy\xc5\x8d no uta, joka esitettiin Cannesin elokuvajuhlilla 2006. Yuin viides single, \xe2\x80\x9dGood-bye Days\xe2\x80\x9d, tehtiin elokuvaa varten, ja se on t\xc3\xa4ll\xc3\xa4 hetkell\xc3\xa4 h\xc3\xa4nen myydyin singlens\xc3\xa4 yli 200\xc2\xa0000 kopion myyntim\xc3\xa4\xc3\xa4r\xc3\xa4ll\xc3\xa4\xc3\xa4n. Yuin seitsem\xc3\xa4s single, \xe2\x80\x9dRolling Star\xe2\x80\x9d, valittiin animesarja Bleachin viidenneksi aloituskappaleeksi. Aiemmin h\xc3\xa4nen kolmas singlens\xc3\xa4, \xe2\x80\x9dLife\xe2\x80\x9d, oli valittu sarjan viidenneksi lopetuskappaleeksi._NEWLINE_Yui julkaisi yhdeks\xc3\xa4nnen singlens\xc3\xa4 \xe2\x80\x9dMy Generation\xe2\x80\x9d / \xe2\x80\x9dUnderstand\xe2\x80\x9d 13. kes\xc3\xa4kuuta 2007. T\xc3\xa4m\xc3\xa4 oli h\xc3\xa4nen ensimm\xc3\xa4inen tuplasinglens\xc3\xa4. \xe2\x80\x9dMy Generation\xe2\x80\x9d on tunnusmusiikkina Seito shokun! -draamasarjassa, ja \xe2\x80\x9dUnderstand\xe2\x80\x9d on tunnusmusiikkina elokuvassa Sidecar ni inu._NEWLINE_H\xc3\xa4nen kymmenes singlens\xc3\xa4, \xe2\x80\x9dLove & Truth\xe2\x80\x9d, joka julkaistiin 26. syyskuuta 2007, on tunnusmusiikkina Erika Sawajirin elokuvassa Closed Note. Sawajiri esitti Yuin elokuvassa esitt\xc3\xa4m\xc3\xa4\xc3\xa4 Kaoru Amane -hahmoa Taiy\xc5\x8d no uta -elokuvan televisiosarjafilmatisoinnissa._NEWLINE_Yuin ensimm\xc3\xa4inen DVD, \xe2\x80\x9dThank You My Teens\xe2\x80\x9d, julkaistiin 14. marraskuuta 2007. DVD on kooste Yuin Japanin kev\xc3\xa4tkiertueelta 2007._NEWLINE_19. marraskuuta 2007 Yui esiintyi ensimm\xc3\xa4ist\xc3\xa4 kertaa Nippon bud\xc5\x8dkanissa, ja tilaisuus oli loppuunmyyty._NEWLINE_H\xc3\xa4nen singlens\xc3\xa4, \xe2\x80\x9dNamidairo\xe2\x80\x9d, julkaistiin 27. helmikuuta 2008. Kappale on 4 shimai tanteidan -draamasarjan alkumusiikkina. Yuin kolmas albumi, I Loved Yesterday, julkaistiin 9. huhtikuuta 2008.\n_START_SECTION_\nDiskografia\n_START_PARAGRAPH_\nYui on julkaissut kolme albumia, yli kymmenen single\xc3\xa4 ja yhden DVD:n.'